Държавен вестник, бр. 96, 2025 г., стр. 3

БРОЙ  96	
Д Ъ Р Ж А В Е Н  В Е С Т Н И К 	
СТР.  3  
ООД, както и с дружествени права, дялове 
или акции в други юридически лица в струк­
турата на собствеността им, регистрирани на 
територията на Република България или на 
територията на трета държава, собственост 
на или контролирани пряко или непряко от 
Лукойл ОАО, Русия или свързани с него лица.
(11) Държавна агенция „Национална сигур­
ност“ извършва предварително проучване и 
дава писмено становище преди извършване на 
разпоредителни сделки с недвижимо имущест­
во, както и с движими вещи и съоръжения, 
предназначени за преработка, производство, 
съхранение и продажба на нефт и нефтопродук­
ти, собственост на „Лукойл-България“ ЕООД, 
„Лукойл Нефтохим Бургас“ АД, „Лукойл 
ейвиейшън България“ ЕООД и „Състейнабъл 
енерджи съплай“ ООД.
(12) Разпоредителните сделки по ал. 10 и 11 
може да се извършват след решение на Минис­
терския съвет при наличието на положително 
становище от Държавна агенция „Национална 
сигурност“.
(13) Разпоредителни сделки по ал. 10 и 11, 
извършени без разрешение на Министерския 
съвет, са нищожни.“
Заключителна разпоредба
§ 2. Законът влиза в сила от деня на обна­
родването му в „Държавен вестник“.
Законът е приет от 51-вото Народно събра­
ние на 24 октомври 2025 г. и на 6 ноември 
2025 г. и е подпечатан с официалния печат на 
Народното събрание.
Председател на Народното събрание: 
Рая Назарян
6372
РЕШЕНИЕ
за приемане на Процедурни правила за ус­
ловията и реда за предлагане на кандидати 
за генерален директор на Българската теле­
графна агенция, представянето и публичното 
оповестяване на документите и изслушването 
на кандидатите в Комисията по културата 
и медиите, както и процедурата за избор от 
Народното събрание
Народното събрание на основание чл. 86, 
ал. 1 от Конституцията на Република България 
и чл. 89, ал. 8 от Правилника за организация­
та и дейността на Народното събрание във 
връзка с чл. 10, ал. 1 от Закона за Българската 
телеграфна агенция
Р Е Ш И :
Приема Процедурни правила за условията и 
реда за предлагане на кандидати за генерален 
директор на Българската телеграфна агенция, 
представянето и публичното оповестяване на 
документите и изслушването на кандидатите 
в Комисията по културата и медиите, както и 
процедурата за избор от Народното събрание
I. Предлагане на кандидати за генерален 
директор на Българската телеграфна агенция, 
наричана по-нататък „БТА“
1. Предложения за кандидати за генерален 
директор на БТА може да се внасят от парла­
ментарни групи или от народни представители 
в писмена форма чрез председателя на На­
родното събрание до Комисията по културата 
и медиите в 7-дневен срок от приемането на 
настоящото решение.
2. Към предложенията по т. 1 се прилагат 
писмени мотиви, с които се аргументира до­
брата професионална репутация на съответния 
кандидат, както и следните документи:
а) декларация за съгласие на кандидата по 
образец – съгласно приложение № 1;
б) подробна автобиография на кандидата;
в) заверено от кандидата копие от диплома 
за придобито висше образование с образова­
телно-квалификационна степен „магистър“;
г) декларация по образец, че кандидатът 
е български гражданин и има постоянен 
адрес на територията на Република Бълга­
рия съгласно чл. 11, ал. 1, т. 1 от Закона за 
Българската телеграфна агенция – съгласно 
приложение № 2;
д) декларация по образец, че за кандидата 
не са налице обстоятелствата по чл. 11, ал. 1, 
т. 4, 6 и 7 от Закона за Българската телеграфна 
агенция – съгласно приложение № 3;
е) заверено от кандидата копие от трудова 
или осигурителна книжка за удостоверяване на 
професионалния стаж в областта на средствата 
за масова информация съгласно изискването 
на чл. 11, ал. 1, т. 3 от Закона за Българската 
телеграфна агенция;
ж) декларация по образец, че кандидатът 
е съгласен да бъде извършена предварителна 
проверка съгласно чл. 27, ал. 2 от Закона за 
достъп и разкриване на документите и за 
обявяване на принадлежност на български 
граждани към Държавна сигурност и разуз­
навателните служби на Българската народна 
армия – съгласно приложение № 4.
3. Обстоятелствата по чл. 11, ал. 1, т. 5 от 
Закона за Българската телеграфна агенция се 
установяват служебно от администрацията на 
Народното събрание.
II. Публично оповестяване на документите
1. Предложенията за кандидати за генера­
лен директор на БТА и документите към тях 
се публикуват на специализирания тематичен 
сайт на интернет страницата на Народното 
събрание не по-късно от 7 дни преди изслуш­
ването при спазване на изискванията за Закона 
за защита на личните данни.